નોવાર્ટિસની ઇચ્છા હતી કે કેન્સરની દવાના એક નવી સંસ્કરણ ( ગ્લિવેક ) માટે તેને પેટન્ટ આપવામાં આવે . આ મુદ્દે ભારતીય અધિકારીઓએ એમ કહીને કંપનીને પેટન્ટ આપવાની ના કહી હતી કે તેનું નવું સંસ્કરણ કંપનીની દવાથી ખાસ અલગ નથી . મેડિકલ ક્ષેત્રમાં કામ કરનારી સંસ્થાઓનું કહેવું છે કે જો નોવાર્ટિસ આ કેસ જીતી ગઇ હોત તો તેના પરિણામો ગંભીર આવી શકત . આ મુદ્દે વકીલ પ્રતિભાસિંહનું કહેવું છે કે આ ચૂકાદાનો નિર્ણય એ છે કે પેટન્ટ અસલી આવિષ્કારને જ મળશે અને થોડો ફેરફાર કરવાથી નહીં મળે . આવી સ્થિતિમાં જો મુખ્ય મોલેક્યુલને પેટન્ટ નથી મળતી તો આ દવાઓ ભારતીય કંપનીઓ પણ બનાવી શકશે . વકીલના જણાવ્યા અનુસાર કોર્ટે જણાવ્યું છે કે સેક્શન 3 ડી અંતર્ગત એવી જોગવાઇ છે કે દવાઓને વારંવાર પેટન્ટ નહીં મળે અને તે યોગ્ય પણ છે . ગ્લિવેકનો ઉપયોગ લ્યુકેમિયા અને અન્ય કેન્સરના ઇલાજમાં થાય છે . તેની કિંમત અંદાજે 2600 ડૉલર એટલે કે અંદાજે રૂપિયા 1 લાખ 30 હજાર પ્રતિ મહિનો છે . ભારતમાં તેનું જેનરિક સંસ્કરણ અંદાજે 9,000 રૂપિયામાં જ મળે છે . નોવાર્ટિસે પોતાની દવાની પેટન્ટ માટે વર્ષ 2006માં અરજી કરી હતી . તેનું કહેવું હતું કે આ દવા સરળતાથી શરીરમાં જાય છે આ કારણે તેને પેટન્ટ મળવી જોઇએ . પશ્ચિમી દવા કંપની કહેતી આવી છે કે જો એસસીએ નોવાર્ટિસની વિરુદ્ધ નિર્ણય આપ્યો તો તેનાથી સંશોધનમાં નાણા રોકનારાઓને મોટી ઠેસ પહોંચશે .